Ekvadorning sobiq prezidenti Rafael Korrea sud tomonidan korrupsiyada aybdor deb topildi va 8 yillik qamoq jazosiga mahkum qilindi. Rafael Korrea / Foto: Getty Images Prokuratura aybloviga ko‘ra, 2007-2017 yillarda mamlakatni boshqargan mulozim davlat shartnomalarini tadbirkorlarga berish evaziga o‘z saylov kompaniyasini moliyalashtirish uchun ulardan 7,5 mln dollar olgan. Sud bu ayblovlarni asosli deb topdi. Ayni paytda 57 yoshli Korrea Belgiyada istiqomat qilmoqda va bu ayblovlarni siyosiy tusga ega deb hisoblayapti.